stanford-oval/wikipedia huggingface dataset:
กอรี เทวีพิทักษ์โลก
นักแสดงนำ

อูหมัง เจน รับบท กอรี / เทวี
อินทราเนล แสงคุปตรา รับบท พระศุกร์ / วิรัตน์ มิตทัล
โรหิต บัคชี รับบท พระพฤหัสบดี / อาจารย์จายันต์
คาราน ซูชัค รับบท ฤๅษีนารทมุนี / ผู้ตรวจการนารายณ์
ชเรสต์ คูมาร์ รับบท พระกฤษณะ
จารุ อสุภะ รับบท ธัญญา
ลำดับรายการโทรทัศน์

| ช่องไบร์ททีวี: ซีรีส์ภารตะ วันจันทร์- ศุกร์ เวลา 11:00 - 12:00 น>  |
| --- | --- | --- |
| ก่อนหน้า | กอรี เทวีพิทักษ์โลก | ถัดไป |
|  | กอรี เทวีพิทักษ์โลก | มาดูบาล่า มายารัก |
กองพันทหารที่ 3 หน่วยนาวิกโยธินที่ 1

"3/1" เปลี่ยนทางมาที่นี่ สำหรับวันที่ ดูที่ 1 มีนาคม และ 3 มกราคม
| กองพันทหารที่ 3 หน่วยนาวิกโยธินที่ 1 |
| --- | --- |
เครื่องหมายกองพันทหารที่ 3 หน่วยนาวิกโยธินที่ 1
ประจำการ: 12 มีนาคม ค.ศ. 1956 – ตุลาคม ค.ศ. 1960 16 กุมภาพันธ์ ค.ศ. 1932 – 20 มียาคม ค.ศ. 1947 4 สิงหาคม ค.ศ. 1950 – ปัจจุบัน
ประเทศ:  สหรัฐ
เหล่า:  เหล่านาวิกโยธินสหรัฐ
รูปแบบ: ทหารราบเบา
บทบาท: ค้นหา, ต่อตี, ทำลายศัตรูด้วยการยิงและดำเนินกลยุทธ์ในการรบ รวมทั้งขับไล่การโจมตีของศัตรูด้วยการยิงและการต่อสู้ระยะประชิด
กำลังรบ: 1,200 นาย
ขึ้นกับ: กรมนาวิกโยธินที่ 1 กองพลนาวิกโยธินที่ 1
กองบัญชาการ: ฐานเหล่านาวิกโยธินค่ายเพนเดิลตัน
สมญา: "เสียงฟ้าร้องที่สาม"
คำขวัญ: ลูกปืนใหญ่ของเหล่า
ปฏิบัติการสำคัญ: สงครามโลกครั้งที่สอง การทัพกัวดัลคะแนล  ยุทธการที่เคปกลูเซสเตอร์  ยุทธการที่ปาเลลิว  ยุทธการที่โอกินาวะ สงครามเกาหลี ยุทธการที่อินช็อน  ยุทธการที่โซลครั้งที่สอง  ยุทธการที่อ่างเก็บน้ำโชซิน  ยุทธการที่ฮวาช็อน  ยุทธการที่พันช์โบล  ยุทธการที่เนินบังเกอร์ (ค.ศ. 1952)  ยุทธการที่เดอะฮุกครั้งที่หนึ่ง  ยุทธการเพื่อด่านเวกัส  ยุทธการที่แม่น้ำซามีช็อน สงครามเวียดนาม ปฏิบัติการยูเนียน  ปฏิบัติการยูเนียนครั้งที่สอง  ปฏิบัติการฟันแบดเจอร์  ปฏิบัติการนโปเลียน/เซลีน  ปฏิบัติการสวิฟต์  ปฏิบัติการมัมลูกธรัสต์ ปฏิบัติการพายุทะเลทราย  เหตุจลาจลในลอสแอนเจลิส ค.ศ. 1992  ปฏิบัติการยูไนเต็ดชีลด์  สงครามต่อต้านการก่อการร้าย ปฏิบัติการเสรีภาพยั่งยืน  ปฏิบัติการเสรีภาพอิรัก 
ผู้บังคับบัญชา
ผู้บัญชาการปัจจุบัน: นาวาโท จอห์น เจ. โรมา
ผบ. สำคัญ: ริชาร์ด พี. รอส จูเนียร์ ฟอสเตอร์ ซี. ลาฮิว คาร์ล ดับเบิลยู. ฮอฟแมน
กองพันทหารที่ 3 หน่วยนาวิกโยธินที่ 1 (อังกฤษ: 3rd Battalion, 1st Marines; อักษรย่อ: 3/1) เป็นกองพันทหารราบในเหล่านาวิกโยธินสหรัฐซึ่งตั้งอยู่ที่แคมป์ฮอร์โนในฐานเหล่านาวิกโยธินค่ายเพนเดิลตัน รัฐแคลิฟอร์เนีย ซึ่งได้รับการตั้งฉายาว่า "เสียงฟ้าร้องที่สาม" กองพันนี้ประกอบด้วยนาวิกโยธินและกะลาสีประมาณ 1,220 นาย และตกอยู่ภายใต้การบังคับบัญชาของกรมนาวิกโยธินที่ 1 และกองพลนาวิกโยธินที่ 1
หน่วยในสังกัดและผู้บังคับบัญชาปัจจุบัน

กองบัญชาการและกองร้อยบริการ (H&S Co)
กองร้อยไอ (Company I)
กองร้อยเค (Company K)
กองร้อยแอล (Company L)
กองร้อยอาวุธ (Weapons Company)
ประวัติ > จุดเริ่มต้น

กองพันทหารที่ 3 หน่วยนาวิกโยธินที่ 1 ได้เคลื่อนพลเมื่อวันที่ 1 มีนาคม ค.ศ. 1941 ที่อ่าวกวนตานาโม ประเทศคิวบา และโอนสิทธิให้แก่กองพลนาวิกโยธินที่ 1 ในเดือนเมษายนของปีนั้น พวกเขาย้ายไปอยู่ที่ค่ายฝึกหัดทหารนาวิกโยธิน แพร์ริสไอแลนด์ รัฐเซาท์แคโรไลนา ซึ่งต่อมาหน่วยได้หยุดการทำงานในเดือนตุลาคมของปีดังกล่าว
ประวัติ > สงครามโลกครั้งที่สอง

เมื่อวันที่ 16 กุมภาพันธ์ ค.ศ. 1942 กองพันทหารที่ 3 หน่วยนาวิกโยธินที่ 1 ได้เคลื่อนพลอีกครั้งที่นิวริเวอร์ รัฐนอร์ทแคโรไลนา ในเดือนกรกฎาคม ค.ศ. 1942 พวกเขาได้กรีธาพลสู่เวลลิงตัน ประเทศนิวซีแลนด์ และเข้าร่วมในการทัพสงครามโลกครั้งที่สองดังต่อไปนี้: กัวดัลคะแนล, นิวกินีตะวันออก, นิวบริเตน, ปาเลลิว และโอกินาวะ ตั้งแต่เดือนเมษายน ค.ศ. 1946 พวกเขาเข้าร่วมในการยึดครองจีนเหนือ กองพันนี้ถูกยกเลิกการใช้งานอีกครั้งเมื่อวันที่ 20 มีนาคม ค.ศ. 1947 ซึ่งเป็นส่วนหนึ่งของการถอนกองกำลังหลังสงคราม
ประวัติ > สงครามเกาหลี

สงครามเกาหลีเริ่มต้นขึ้นด้วยการเข้าประจำการอีกครั้งของกองพันทหารที่ 3 หน่วยนาวิกโยธินที่ 1 เมื่อวันที่ 4 สิงหาคม ค.ศ. 1950 ที่ฐานเหล่านาวิกโยธินค่ายเพนเดิลตัน รัฐแคลิฟอร์เนีย และมีการเคลื่อนกำลังไปยังเกาหลีอย่างรวดเร็วในเดือนกันยายน การปฏิบัติการครั้งแรกของกองพันนี้คือยุทธการที่อินช็อนในเดือนกันยายน ค.ศ. 1950 เมื่อยึดกรุงโซลคืนได้แล้ว กองพันทหารที่ 3 หน่วยนาวิกโยธินที่ 1 พร้อมด้วยกองพลนาวิกโยธินที่ 1 ที่เหลือ ก็ได้รับการส่งกลับขึ้นเรือและล่องเรือไปรอบ ๆ คาบสมุทรเกาหลีจนถึงชายฝั่งตะวันออกของเกาหลี ในที่สุด กองพันนี้ก็ขึ้นบกที่ว็อนซันในช่วงปลายเดือนตุลาคม และจากที่นั่นก็เข้าร่วมยุทธการที่อ่างเก็บน้ำโชซิน ในระหว่างยุทธการดังกล่าว พวกเขาเป็นกองพันเดียวจากกรมนาวิกโยธินที่ 1 ของเชสตี พูลเลอร์ ที่สามารถเดินทางไปทางเหนือได้ไกลถึงฮาการู-รี
ดูเพิ่ม

โคลสคอมแบต: เฟิสต์ทูไฟต์
ธงราชการกองพันทหารที่ 3 หน่วยนาวิกโยธินที่ 1
กอตทูบีแดร์

กอตทูบีแดร์ (อังกฤษ: Got to Be There) เป็นผลงานอัลบั้มเดี่ยวชุดแรกของไมเคิล แจ็กสัน วางจำหน่ายภายใต้สังกัดโมทาวน์เมื่อ 24 มกราคม ค.ศ. 1972และได้รับรางวัลอัลบั้ม Gold-certified Album  มีเพลงอย่าง "กอตทูบีแดร์" ซึ่งเป็นเพลงที่ออกในฤดูใบไม้ร่วงปี 1971 เป็นซิงเกิลเปิดตัวในฐานะศิลปินเดี่ยว อัลบั้มกอตทูบีแดร์คาดว่าไปได้ประมาณ 900,000 แผ่นในสหรัฐอเมริกา และขายได้มากกว่า  3.2 ล้านแผ่นทั่วโลก อัลบั้มดังกล่าวถูกนำมารีมาสเตอร์และนำมาทำใหม่ในปี 2009 โดยรวมอยู่ในอัลบั้มรวมเพลง Hello World: The Motown Solo Collection
ข้อมูลอัลบั้ม

เพลงชื่อเดียวกับอัลบั้มนี้และ "Rockin' Robin" ถูกปล่อยในรูปแบบซิงเกิลและถูกนำมาใช้ในการโฆษณา , สองเพลงดังกล่าวประสบความสำเร็จอย่างมากและติดฮอต 100 เป็นอันดับที่ 5 และ 6 ตามลำดับ , ในวันที่ 8 เมษายน 1972 , "I Wanna Be Where You Are ติดอันดับ 27  ใน America Chart เมื่อวันที่ 24 มิถุนายน ค.ศ. 1972 อัลบั้มดังกล่าวมีผลงานการโคฟเวอร์ของ บิล วิเทอร์ส ในเพลง Ain't No Sunshine , คาโรล คิง ในเพลง You'Ve Got a Friend และวงดนตรี เดอะซูพรีมส์ จากเพลง Love Is Here and Now You're Gone"
กระแสตอบรับ

อัลบั้มกอตทูบีแดร์ติดอันดับ 14 ในชาร์จอัลบั้มป็อปของอเมริกา และติดลำดับที่ 3 ในชาร์จอัลบั้มอาร์แอนด์บีในอเมริกา เมื่ออัลบั้มดังกล่าวถูกปล่อยออกมา อัลบั้มได้ถูก Certified Gold โดย RIAA  และขายได้ 900,000 แผ่นในอเมริกา
นิตรสารโรลลิงสโตนได้ให้ความเห็นเกี่ยวกับอัลบั้มกอตทูบีแดร์ในปี 1972 ไว้ว่า "กลมกล่อมและแนบเนียน ทุกสัดส่วนช่างดูเหมาะเจาะราวกับผลงานโดยปกติของเดอะแจ็กสันไฟฟ์... เสียงที่ให้สัมผัสชวนหลงใหล ไร้เดียงสาและมีความเป็นมืออาชีพอย่างที่สุด งดงาม ในที่สุดแล้วก็ต่อต้านไม่ได้""
รายชื่อเพลง

| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "Ain't No Sunshine" | Bill Withers | 4:09 |
| 2. | "I Wanna Be Where You Are" | Leon Ware, T-Boy Ross | 3:01 |
| 3. | "Girl Don't Take Your Love From Me" | Willie Hutch | 3:46 |
| 4. | "In Our Small Way" | Beatrice Verdi, Christine Yarian | 3:38 |
| 5. | "Got to Be There" | Elliot Willensky | 3:23 |
| 6. | "Rockin' Robin" | Leon Rene | 2:31 |
| 7. | "Wings of My Love" | Corporation | 3:25 |
| 8. | "Maria (You Were the Only One)" | L. Brown, Linda Glover, George Gordy, Allen Story | 3:41 |
| 9. | "Love Is Here and Now You're Gone" | Holland-Dozier-Holland | 2:51 |
| 10. | "You've Got a Friend" | Carole King | 4:53 |
กอดคอกันไว้ อย่าให้ใครเจาะกะโหลก

| กอดคอกันไว้ อย่าให้ใครเจาะกะโหลก |
| --- | --- |

กำกับ: จอห์น วู
เขียนบท: จอห์น วู แพทริค เหลียง เจเน็ต ชุน
อำนวยการสร้าง: จอห์น วู
นักแสดงนำ: เหลียง เฉาเหว่ย จาง เซี๊ยะโหย่ว หลี่ จื่อสง เยิ่น ต๊ะหัว
ดนตรีประกอบ: เจมส์ หว่อง โรมิโอ ดิแอซ
ผู้จัดจำหน่าย: โกลเด้น ปรินเซส ฟิล์ม โปรดักชั่น  (ฮ่องกง) นนทนันท์ เอ็นเตอร์เทนเม้นท์  (ไทย)
วันฉาย: 17 สิงหาคม ค.ศ. 1990 (ฮ่องกง)
ความยาว: 136 นาที
ประเทศ:  ฮ่องกง
ภาษา: กวางตุ้ง ฝรั่งเศส อังกฤษ เวียดนาม
ทุนสร้าง: 3,500,000 ดอลลาร์ฮ่องกง
ทำเงิน: 8,545,123.00 ดอลลาร์ฮ่องกง
ข้อมูลจาก IMDb
กอดคอกันไว้ อย่าให้ใครเจาะกะโหลก (อังกฤษ: Bullet in the Head; จีนตัวเต็ม: 喋血街头; จีนตัวย่อ: 喋血街頭; พินอิน: diéxuè jiētóu) ภาพยนตร์แอ็คชั่นสัญชาติฮ่องกง ในปี ค.ศ. 1990
เนื้อเรื่อง

ฮ่องกง ในปี ค.ศ. 1967 ท่ามกลางความผันผวนของการเมือง เบน, แฟรงก์ และพอล ชายหนุ่ม 3 คนเป็นเพื่อนรักกัน มาวันหนึ่งเบนกำลังจะแต่งงานกับ เจน แฟนสาว แฟรงก์จึงบากหน้าไปขอยืมเงินจาก ริงโก้ แต่ถูกริงโก้กับพวกทำร้ายจนได้รับบาดเจ็บ ขณะในงานแต่งที่ฝนกำลังตกหนัก แฟรงก์กลับมาพร้อมด้วยร่างกายที่บาดเจ็บ เมื่อเบนทราบความจริงจึงกลับไปล้างแค้นริงโก้กับพวก พร้อมแฟรงก์ ทั้ง 2 ได้ฆ่าริงโก้ตาย ตำรวจจึงตามล่าตัวอย่างหนัก ทั้ง 3 จึงต้องหนีไปเวียดนาม
ทั้ง 3 ไปที่ไซง่อน เพื่อส่งของให้กับ อาหลง มาเฟียฮ่องกงที่นั่น ทันทีที่มาถึงก็พบกับสภาพอันโหดร้ายของสงครามเวียดนามทันที เมื่อทหารสามารถยิงใครก็ได้ถ้าหากมีปืน นั่นทำให้เบนเปลี่ยนไป และพบกับ ลุค เพื่อนรุ่นพี่ที่นั่น อาหลงทำธุรกิจเถื่อนทุกอย่าง และเลี้ยง แซลลี่ นักร้องสาวชื่อดังเอาไว้เป็นโสเภณีหาเงินให้ ลุค, เบน และแฟรงก์ ต้องการจะช่วยแซลลี่ ส่วนพอลต้องการทองของอาหลง ทั้งหมดจึงยิงอย่างระห่ำกับอาหลงและลูกน้อง จนฆ่าตายได้หมด พอลสามารถเอาทองของอาหลงมาได้ แต่แซลลี่ถูกยิงได้รับบาดเจ็บ ขณะที่หนีไปต้องพบกับทหารเวียดนามพรรคพวกของอาหลงตามล่า ขณะเดียวกับพวกเวียดกงก็กำลังบุก ทั้งหมดจึงต้องยิงสู้กับทั้งเวียดนาม และเวียดกง ที่สุดแซลลี่ก็ต้องตาย ขณะที่พอลห่วงแต่ทองของตัวเองเท่านั้น ทั้งหมดถูกเวียดกงจับเป็นตัวประกัน แม้จะหนีออกมาได้ เพราะทหารอเมริกันบุกถล่ม แฟรงก์ถูกยิงได้รับบาดเจ็บ ขณะที่ซ่อนในพงหญ้าพร้อมกับเบน พอลจึงยิงเข้าที่หัวของแฟรงก์ไม่ให้ร้อง และหนีไปได้
ที่สุด แม้จะรอดมาได้ แต่แฟรงก์ก็ต้องกลายเป็นคนเสียสติ อยู่กินอย่างสุนัขข้างถนน ยังชีพอยู่ได้ด้วยการรับจ้างฆ่าคนไปวัน ๆ เบนทนเห็นสภาพของเพื่อนรักไม่ไหว จึงปลิดชีวิตแฟรงก์เสีย เมื่อกลับไปฮ่องกง พอลได้ขึ้นเป็นใหญ่ในองค์กรมาเฟีย เบนเอาหัวกะโหลกของแฟรงก์ที่มีกระสุนฝังอยู่ในหัวกลับมาเพื่อล้างแค้นให้แฟรงก์
นักแสดง

เหลียง เฉาเหว่ย...เบน
จาง เซี๊ยะโหย่ว...แฟรงก์
หลี่ จื่อสง...พอล
เยิ่น ต๊ะหัว...ลุค
หยวน เจียะหยิง...เจน
โยลินดา เยิ่น...แซลลี่
โกวิท วัฒนกุล...ทหารเวียดนาม
จอห์น วู...ตำรวจฮ่องกง
เบื้องหลัง

Bullet in the Head เป็นภาพยนตร์จากการกำกับของจอห์น วู ที่โด่งดังมาจากผลงานประเภทเดียวกันมาก่อนหน้านี้จาก A Better Tomorrow ในปี ค.ศ. 1986 ที่ประสบความสำเร็จจนมีภาคต่อตามมาด้วยกันอีก 2 ภาค แม้ในภาคสุดท้าย จอห์น วู จะไม่ได้กำกับเอง เพราะผิดใจกับฉีเคอะ ผู้อำนวยการสร้าง ฉะนั้น ในเรื่องนี้จอห์น วู จึงรับหน้าที่ทั้งกำกับและอำนวยการสร้างเอง
ซึ่งภาพยนตร์เรื่องนี้ดำเนินไปท่ามกลางความโหดร้ายของสงครามเวียดนามและค่ายเถื่อนของเวียดกง โดยบทภาพยนตร์นั้นได้รับแรงบันดาลใจมาจากเรื่อง Blood Brothers ของจางเชอะ นอกจากนี้แล้วยังถือเป็นผลงานที่ถูกอ้างอิงถึงใน The Warlords ของปีเตอร์ ชาน ในเวลาต่อมาอีก 20 ปีด้วย
โดยถ่ายทำฉากสงครามเวียดนามที่ประเทศไทย มีนักแสดงชาวไทย คือ โกวิท วัฒนกุล ร่วมแสดงด้วยในบทประกอบ คือ ทหารเวียดนาม นอกจากนี้แล้ว จาง เซี๊ยะโหย่ว ยังได้รับรางวัลนักแสดงประกอบชายยอดเยี่ยมอีกด้วย
แหล่งข้อมูลอื่น

Bullet in the Head ที่อินเทอร์เน็ตมูวีเดตาเบส
กังหันลมวินด์มิลล์

กังหันลมในเนเธอร์แลนด์
กังหันลมวินด์มิลล์ (อังกฤษ: windmill) เป็นกังหันลมประเภทหนึ่ง ทำงานในการเปลี่ยนพลังงานลมไปหมุนเพื่อใช้ในการทำงานประเภทอื่น กังหันลมวินด์มิลล์นิยมถูกใช้สำหรับโรงโม่ โดยใช้พลังงานลมในการบดอัดธัญพืชหรือเมล็ดพันธุ์ให้ละเอียด นอกจากนี้ยังมีใช้ในการวิดน้ำอีกด้วย
กังหันลมวินด์มิลล์ มีหลายประเภท เช่น
ทาวเวอร์มิลล์ (tower mill)
สม็อกมิลล์ (smock mill)
ดูเพิ่ม

กังหันลม
ระหัด
กอร์ดอน ฟรีแมน

| กอร์ดอน ฟรีแมน |
| --- | --- |
ตัวละครใน ฮาล์ฟ-ไลฟ์
รูปปั้นของกอร์ดอน ฟรีแมน
ปรากฏครั้งแรก: ฮาล์ฟ-ไลฟ์ (ค.ศ. 1998)
สร้างโดย: เกบ นีเวลล์
ออกแบบโดย:   เกบ นีเวลล์  มาร์ค เลดลอว์ 
ข้อมูลตัวละครในเรื่อง
นามแฝง:   มร. ฟรีแมน ดร. ฟรีแมน เดอะฟรีแมน  เดอะวันฟรีแมน  ผู้เปิดทาง 
สังกัด:   สถาบันวิจัยแบล็กเมซา (เดิม)  กลุ่มต่อต้าน  จี-แมน (เดิม) 
สัญชาติ: อเมริกัน
ดอกเตอร์ กอร์ดอน ฟรีแมน (อังกฤษ: Dr. Gordon Freeman) เป็นตัวละครหลักเงียบของวิดีโอเกมซีรีส์ฮาล์ฟไลฟ์ สร้างโดยเกบ นีเวลล์ และออกแบบโดยนีเวลล์และมาร์ค เลดลอว์ แห่งวาล์ว การปรากฏครั้งแรกของเขาคือฮาล์ฟ-ไลฟ์ กอร์ดอน ฟรีแมนถูกพรรณนาว่าเป็นชายชาวคอเคเซียนที่สวมใส่แว่นตา มาจากซีแอตเทิล มีผมสีน้ำตาลและเคราแพะอันเป็นเอกลักษณ์ ผู้สำเร็จการศึกษาจากเอ็มไอทีด้วยปริญญา ปร.ด. สาขาฟิสิกส์ทฤษฎี เขาสวมบทบาทเป็นพนักงานของสถาบันวิจัยแบล็กเมซา กอร์ดอนควบคุมโดยผู้เล่น มักได้รับมอบหมายให้ใช้อาวุธและเครื่องมือที่หลากหลายเพื่อต่อสู้กับสิ่งมีชีวิตต่างดาว เช่น เฮดแครปส์ ตลอดจนเครื่องจักรและทหารคอมไบน์ ตัวละครกอร์ดอน ฟรีแมนได้รับการตอบรับอย่างดีจากนักวิจารณ์และนักเล่นเกม และเว็บไซต์เกมหลายแห่งมักถือว่าเขาเป็นหนึ่งในตัวละครในวิดีโอเกมที่ยิ่งใหญ่ที่สุดตลอดกาลรวมถึงยูจีโอ และเกมสปอต
การออกแบบตัวละคร

เกบ นีเวลล์ ผู้กำกับฮาล์ฟ-ไลฟ์ ได้ตั้งชื่อว่า "กอร์ดอน ฟรีแมน" ระหว่างการสนทนากับมาร์ค เลดลอว์ ผู้เขียนเกม ในรถของเขา เลดลอว์ได้ตั้งชื่อตัวละครว่า "ไดสัน ปวงกาเร" โดยผสมผสานชื่อนักฟิสิกส์และนักปราชญ์ ฟรีแมน ไดสัน และนักคณิตศาสตร์ อ็องรี ปวงกาเร พื้นผิวบนหัวของกอร์ดอนนั้น "ใหญ่เกินไปสำหรับงานเพียงคนเดียว" ดังนั้นนักออกแบบของวาล์วจึงรวมข้อมูลอ้างอิงจากคนสี่คน กอร์ดอนรุ่นก่อนหน้าหรือที่รู้จักในชื่อ "อีวานนักบินอวกาศ" มีเคราทั้งตัวและถูกตัดแต่งในเวลาต่อมา การทำซ้ำแนวคิดอื่น ๆ ของกอร์ดอนได้นำเสนอแว่นตาที่แตกต่างกัน ผมหางม้า และหมวกกันน๊อค
กอร์ดอนสวมชุดป้องกันอันตรายแบบพิเศษทั้งตัว รู้จักกันในชื่อฮาซาร์ดัสเอ็นไวรอนเมนต์สสูท (หรือเอชอีวีสูท)
แหล่งข้อมูลอื่น

Gordon Freeman บน Combine OverWiki วิกิภายนอก
แม่แบบ:Half-Life
ชะแลง อาวุธที่โดดเด่นที่สุดของฟรีแมน
กองกำลังตำรวจฮ่องกง

| กองกำลังตำรวจฮ่องกง |
| --- | --- |

ชื่อทางการ: ตำรวจฮ่องกง
อักษรย่อ: HKPF
คำขวัญ: รับใช้ฮ่องกงด้วยเกียรติ, หน้าที่ และความภักดี
ข้อมูลองค์กร
ก่อตั้ง: ค.ศ. 1844
เจ้าหน้าที่: 36,681 นาย (ค.ศ. 2018)
งบประมาณรายปี: 20.6 พันล้านดอลลาร์ฮ่องกง (ค.ศ. 2019–20)
โครงสร้างเขตอำนาจ
เขตอำนาจในการปฏิบัติการ: ฮ่องกง
ลักษณะทั่วไป: ตำรวจท้องที่ หน่วยงานฝ่ายพลเรือนส่วนท้องถิ่น
สำนักงานใหญ่: กองบัญชาการตำรวจ 1 ถนนอาร์เซนอล หว่านไจ๋ ฮ่องกง
 
เจ้าหน้าที่ตำรวจ: 32,416 นาย (ค.ศ. 2018)
ไม่ใช่เจ้าหน้าที่: 4,265 นาย (ค.ศ. 2018)
ผู้บริหารหน่วยงาน: เติ้ง ปิ่งเฉียง, ผู้บัญชาการตำรวจ
หน่วยงานปกครอง: กองบัญชาการความมั่นคง
หน่วย:  การปฏิบัติการและการสนับสนุน  อาชญากรรมและความมั่นคง  บุคลากรและการฝึกอบรม  บริการจัดการ  การเงิน, การบริหาร และการวางแผน 
เว็บไซต์
police.gov.hk
กองกำลังตำรวจฮ่องกง (จีน: 香港警務處; อังกฤษ: Hong Kong Police Force; อักษรย่อ: HKPF) เป็นหน่วยงานการบังคับใช้กฎหมายปฐมภูมิ และราชการข้อบังคับที่ใหญ่ที่สุดภายใต้กองบัญชาการความมั่นคงของฮ่องกง ซึ่งได้รับการก่อตั้งขึ้นโดยรัฐบาลฮ่องกงของบริเตนเมื่อวันที่ 1 พฤษภาคม ค.ศ. 1844 มีคำเรียก 'หลวง' มอบให้เมื่อกองกำลังตำรวจฮ่องกงมีความพยายามในการปราบปรามการจลาจลคอมมิวนิสต์ใน ค.ศ. 1967 ครั้นแล้ว กองกำลังตำรวจหลวงฮ่องกง (อังกฤษ: Royal Hong Kong Police Force; อักษรย่อ: RHKP) ได้เปลี่ยนกลับเป็นชื่อเดิมหลังจากโอนอำนาจอธิปไตยของฮ่องกงจากสหราชอาณาจักรไปสู่สาธารณรัฐประชาชนจีน
ตามหลักการของหนึ่งประเทศ สองระบบ กองกำลังตำรวจฮ่องกงมีความเป็นอิสระอย่างเป็นทางการจากเขตอำนาจของกระทรวงตำรวจสาธารณะของสาธารณรัฐประชาชนจีนซึ่งอาจไม่ก้าวก่ายการบังคับใช้กฎหมายของฮ่องกง เจ้าหน้าที่กองกำลังตำรวจฮ่องกงทุกคนมีงานทำในฐานะข้าราชการ และดังนั้นจึงจำเป็นต้องส่งเสริมความเป็นกลางทางการเมืองของพวกเขา
กองกำลังตำรวจฮ่องกงประกอบด้วยเจ้าหน้าที่ประมาณ 34,000 คน รวมถึงกองกำลังตำรวจกองหนุนฮ่องกง, ข้าราชการพลเรือน และตำรวจทางทะเล (3,000 นายและเรือ 143 ลำใน ค.ศ. 2009) นี่แสดงถึงอัตราส่วนเจ้าหน้าที่ตำรวจต่อพลเมือง ที่สูงเป็นอันดับสองของโลก
ประวัติ

สถานีตำรวจกลางตามประวัติศาสตร์
กองกำลังตำรวจได้ให้บริการที่ฮ่องกงตั้งแต่ไม่นานหลังจากที่เกาะถูกก่อตั้งขึ้นเป็นอาณานิคมใน ค.ศ. 1841 ในวันที่ 30 เมษายน ค.ศ. 1841 ซึ่งเป็น 12 สัปดาห์หลังจากบริติชขึ้นฝั่งในฮ่องกง กัปตัน ชาลส์ เอลเลียต ได้สถาปนาผู้มีอำนาจการตำรวจในอาณานิคมใหม่ โดยมอบอำนาจกัปตัน วิลเลียม เคน เพื่อบังคับใช้กฎหมายชิง ในความเคารพของคนในท้องถิ่น และ "กฎหมายตำรวจบริติช" สำหรับ "ผู้ที่ไม่ใช่ชาวพื้นเมือง" เมื่อเดือนตุลาคม ค.ศ. 1842 การจัดระเบียบกองกำลังตำรวจ (ยังอยู่ภายใต้การดูแลของเคนซึ่งเป็นหัวหน้าผู้พิพากษาเช่นกัน) ก็นำอาชญากรมาขึ้นศาลก่อนการพิจารณาคดีเป็นประจำ บทบาทของเคนในฐานะหัวหน้าตำรวจสิ้นสุดลงเมื่อผู้อำนวยการคนแรกได้รับการแต่งตั้งเมื่อวันที่ 22 กุมภาพันธ์ ค.ศ. 1844 คือกัปตัน ฮาลี แห่งทหาราบพื้นเมืองมัทราสที่ 41 การจัดตั้งกองกำลังอย่างเป็นทางการได้ถูกประกาศในวันที่ 1 พฤษภาคม ค.ศ. 1844
ในช่วงสงครามโลกครั้งที่สอง ญี่ปุ่นยึดครองฮ่องกง และกองกำลังตำรวจฮ่องกงถูกยุบชั่วคราว
คริสต์ทศวรรษ 1950 เป็นการตั้งต้นของฮ่องกง 40 ปีสู่ความมีชื่อเสียงระดับโลก ในช่วงเวลานั้นตำรวจฮ่องกงได้จัดการกับปัญหาจำนวนมากที่ท้าทายเสถียรภาพของฮ่องกง ระหว่าง ค.ศ. 1949 ถึง 1989 ฮ่องกงต้องเผชิญกับคลื่นผู้อพยพจำนวนมากจากจีนแผ่นดินใหญ่ โดยเฉพาะอย่างยิ่ง ค.ศ. 1958–1962 ส่วนในช่วงคริสต์ทศวรรษ 1970 และคริสต์ทศวรรษ 1980 ผู้คนบนเรือเวียดนามจำนวนมากเดินทางมาถึงฮ่องกง นับเป็นความท้าทายประการแรกสำหรับตำรวจน้ำ, ประการที่สองสำหรับเจ้าหน้าที่ที่ควบคุมค่ายพักแรมหลายสิบแห่งในอาณาบริเวณแห่งนี้ และสุดท้ายสำหรับผู้ที่ต้องส่งพวกเขากลับประเทศ กองกำลังดังกล่าวได้รับอนุญาตให้ใช้คำเรียก ‘หลวง’ ใน ค.ศ. 1969 เพื่อจัดการกับการจลาจลในฮ่องกง ค.ศ. 1967 — โดยเปลี่ยนชื่อเป็นกองกำลังตำรวจหลวงฮ่องกง (อักษรจีนตัวเต็ม: 皇家香港警務處)[ต้องการอ้างอิง]
ใน ค.ศ. 1974 คณะกรรมการอิสระต่อต้านการทุจริต (ICAC) ได้รับการจัดตั้งขึ้นเพื่อให้อำนาจรัฐบาลในวงกว้างในการสืบสวนสอบสวนการทุจริต ในช่วงเปลี่ยนคริสต์ทศวรรษ 1980 กองกำลังตำรวจฮ่องกงได้เริ่มทำการตลาดด้วยตัวมันเองในฐานะ "ดีที่สุดของเอเชีย"
การสรรหาบุคคลชาวยุโรปเข้ากองกำลังสิ้นสุดลงใน ค.ศ. 1994 และใน ค.ศ. 1995 ตำรวจหลวงฮ่องกงรับผิดชอบในการลาดตระเวนชายแดนร่วมกับจีน ซึ่งก่อน ค.ศ. 1995 กองทัพบกสหราชอาณาจักรได้ดำเนินการตระเวนชายแดน กองกำลังตำรวจนี้มีบทบาทสำคัญในกระบวนการการส่งมอบอำนาจอธิปไตยใน ค.ศ. 1997 และยังคงประกอบพิธีชักธงในทุก ๆ วันครบรอบปี[ต้องการอ้างอิง] ด้วยการมอบอำนาจอธิปไตย กองกำลังตำรวจจึงตัดคำว่า "หลวง" ออกจากชื่อ
ในช่วงคริสต์ทศวรรษ 2010 กองกำลังตำรวจมีบทบาทสำคัญที่เกี่ยวข้องกับการประท้วงในฮ่องกง ค.ศ. 2014 และการประท้วงในฮ่องกง ค.ศ. 2019 หลังจากที่เติ้ง ปิ่งเฉียง ได้รับการแต่งตั้งให้เป็นผู้บัญชาการตำรวจในเดือนพฤศจิกายน ค.ศ. 2019 กองกำลังตำรวจได้เปลี่ยนคำขวัญจาก "เราให้บริการด้วยความภาคภูมิใจและห่วงใย" ซึ่งใช้มากว่า 20 ปีเป็น "รับใช้ฮ่องกงด้วยเกียรติ, หน้าที่ และความภักดี" หนังสือพิมพ์ดิอีโคโนมิสต์ได้มุ่งเสนอว่าการเปลี่ยนแปลงนี้จะได้รับความนิยมจากรัฐบาลกลางของจีน
ประวัติ > ข้อพิพาท

ในช่วงคริสต์ทศวรรษ 1940 กองกำลังตำรวจฮ่องกงต้องเผชิญกับเรื่องอื้อฉาวเกี่ยวกับการทุจริตที่เกี่ยวข้องกับเจ้าหน้าที่ ส่วนในช่วงคริสต์ทศวรรษ 1950 และคริสต์ทศวรรษ 1960 กองกำลังดังกล่าวได้ต่อสู้กับปัญหาการทุจริตที่เกี่ยวข้องกับสินบนจากสารเสพติดที่รวบรวมไว้ และการดำเนินการเกี่ยวกับการพนันที่ผิดกฎหมาย การทุจริตของตำรวจกลายเป็นปัญหาสำคัญอีกครั้งในช่วงต้นคริสต์ทศวรรษ 1970 เมื่อผู้บัญชาการสั่งการสอบสวนเพื่อทำลายวัฒนธรรมการทุจริต ทำให้เจ้าหน้าที่สี่สิบคนต้องหนีจากฮ่องกงด้วยเงินสดมากกว่า 80 ล้านดอลลาร์ฮ่องกง (ประมาณ 2 ล้านดอลลาร์ฮ่องกงต่อคน)
อาวุธยุทโธปกรณ์ > ปืนพก

Medel 10
Glock-17
Smith & Wesson
อาวุธยุทโธปกรณ์ > ปืนลูกซอง

Remington M870
อาวุธยุทโธปกรณ์ > ปืนกลมือ

HK-MP5
อาวุธยุทโธปกรณ์ > ปืนเล็กยาว

M4A1 Carbine
CQ-A
อาวุธยุทโธปกรณ์ > ยุทโธปกรณ์อื่น ๆ

Tear Gas
Tesla Gun
กำลังพลที่มีชื่อเสียง

วิลเลียม เคน: หัวหน้าตำรวจคนแรก
จาง เจียฮุย: นักแสดงและผู้กำกับ
ปีเตอร์ ก็อดเบอร์: หัวหน้าผู้กำกับที่ดำรงตำแหน่งรองผู้บัญชาการเขตเกาลูนซึ่งพัวพันกับเรื่องอื้อฉาวเรื่องการติดสินบนในปี ค.ศ. 1973 และหลบหนี
เอ็ดดี ฮุย: ผู้บัญชาการคนสุดท้ายของกองกำลังตำรวจหลวงฮ่องกง และผู้บัญชาการคนแรกของกองกำลังตำรวจฮ่องกง
หลี่ จุนเซี่ย: ผู้บัญชาการชาวจีนคนแรกของกองกำลังตำรวจฮ่องกง
สตีเฟน โล: ผู้บัญชาการกองกำลังตำรวจฮ่องกงตั้งแต่ปี ค.ศ. 2015–2019
ลวี่ เล่อ: เจ้าหน้าที่ตำรวจทุจริตฉาวโฉ่
โจ หม่า: นักแสดง
รูเพิร์ต โดเวอร์: ผู้ปฏิบัติงานชาวอังกฤษโดยกำเนิด
เดวิด จอห์น จอร์แดน: ผู้ปฏิบัติงานชาวอังกฤษโดยกำเนิด
แหล่งข้อมูลอื่น

Hong Kong Police Force
Royal Hong Kong Police/Hong Kong Police Force ที่ เวย์แบ็กแมชชีน (เก็บ index)
Independent Police Complaints Council
Hong Kong Disciplined Services
A History of the Hong Kong Police Force in Pictures เก็บถาวร 2019-10-25 ที่ เวย์แบ็กแมชชีน
Deflem, Mathieu, Richard Featherstone, Yunqing Li, and Suzanne Sutphin. 2008. “Policing the Pearl: Historical Transformations of Law Enforcement in Hong Kong.” International Journal of Police Science and Management 10(3):349-356.
กอสซิปเกิลส์ (อัลบั้ม)

กอสซิปเกิลส์ (อังกฤษ: Gossip Girls) เป็นสตูดิโออัลบั้มภาษาญี่ปุ่นชุดที่สามของ ที-อารา กลุ่มศิลปินหญิงชาวเกาหลี ออกวางจำหน่ายวันที่ 14 พฤษภาคม ค.ศ. 2014 เป็นอัลบั้มที่สามของพวกเธอภายใต้ ยูนิเวอร์แซลมิวสิคเจแปน สังกัดย่อยของอีเอ็มไอเรคคอร์ดเจแปน อัลบั้มมี 2 แบบ
รายชื่อเพลง

| ลำดับ | ชื่อเพลง | เนื้อเพลง | ทำนอง | ยาว |
| --- | --- | --- | --- | --- |
| 1. | "Just Now" | Tairayoo | Yasuaki Moriya | 3:31 |
| 2. | "Lucky Wannabee!" | Fujibayashi Shoko | Ahn Youngmin | 3:30 |
| 3. | "Number Nine" (Japanese ver.) | Shinsadong Tiger, Choi Gyu Sung | Shinsadong Tiger, Choi Gyu Sung | 3:48 |
| 4. | "Lead the Way" | Okochi Kouta, Ono Miyaichi Osamu | Okochi Kouta | 3:59 |
| 5. | "Keep on Walking" | MEG.ME | Ogawa Kota | 4:02 |
| 6. | "Knockin' on My Heart" | MEG.ME | MEG.ME | 3:51 |
| 7. | "Musica Musica" | Takafumi Fujino | Takafumi Fujino | 3:51 |
| 8. | "Watashi, Doushiyou" (Japanese ver.) (私、どうしよう, "Do You Know Me") | Polar Bear, Shinsadong Tiger | Polar Bear, Shinsadong Tiger | 3:38 |
| 9. | "La'boon" | Fujibayashi Shoko | MEG.ME | 4:10 |
| 10. | "A-ha" | Takafumi Fujino | Takafumi Fujino | 4:32 |
| 11. | "Kioku ～Kimi ga Kureta Michishirube～" (記憶 ~君がくれた道標(みちしるべ)~, "Memories ~You Gave Me Guidance~") | Kiyosumi Ida, Osamu Onomiyaichi | Kiyosumi Ida | 4:24 |
| 12. | "T.T.L ～Time to Love～ (DJ Hanmin Remix)" (Japanese ver.) | HI-D | Kim Do-hoon, DJ Hanmin | 4:06 |
| 13. | "Watashi, Doushiyou Part 2" (Japanese ver.) (Secret Track) | Polar Bear, Shinsadong Tiger | Polar Bear, Shinsadong Tiger | 3:38 |
| ลำดับ | ชื่อเพลง | ยาว |
| --- | --- | --- |
| 1. | "T-ARA SPECIAL MOVIE Gossip Girls" |   |
| ลำดับ | ชื่อเพลง | ยาว |
| --- | --- | --- |
| 1. | "Number Nine" (Japanese version) |   |
| 2. | "Kioku ～Kimi ga Kureta Michishirube～" (Kumazawa Naoto Director Version) (記憶 ~君がくれた道標(みちしるべ)~, "Memories ~You Gave Me Guidance~") |   |
| 3. | "Lead the Way" |   |
| 4. | "Lead the Way" (T-ara Lip version) |   |
| 5. | "Gossip Girls Recording Making Movie" |   |
| 6. | "Gossip Girls Photo Shooting Making Movie" |   |
ชาร์ต > ออริคอน

| ออกวางจำหน่าย | ออริคอน ชาร์ต | ยอด | ยอดขายเปิดตัวครั้งแรก | ยอดขายรวม |
| --- | --- | --- | --- | --- |
| 14 พฤษภาคม ค.ศ. 2014 | ชาร์ตอัลอัลบั้มรายวัน | 3 | 10,463 (รายสัปดาห์) 12,680 (รายเดือน)  | 13,393 |
| 14 พฤษภาคม ค.ศ. 2014 | ชาร์ตอัลอัลบั้มรายสัปดาห์ | 7 | 10,463 (รายสัปดาห์) 12,680 (รายเดือน)  | 13,393 |
| 14 พฤษภาคม ค.ศ. 2014 | ชาร์ตอัลอัลบั้มรายเดือน | 24 | 10,463 (รายสัปดาห์) 12,680 (รายเดือน)  | 13,393 |
| 14 พฤษภาคม ค.ศ. 2014 | ชาร์ตอัลอัลบั้มรายปี |  | 10,463 (รายสัปดาห์) 12,680 (รายเดือน)  | 13,393 |
กัปตันจมกับเรือ

"กัปตันจมกับเรือ" (อังกฤษ: The captain goes down with the ship) เป็นมโนทัศน์และประเพณีทางทะเลซึ่งกัปตันเรือเดินสมุทร (sea captain) ถือความรับผิดชอบสูงสุดทั้งต่อเรือของเขาและทุกคนที่อยู่บนเรือ และจะยอมสละชีวิตเพื่อช่วยผู้อื่น มโนทัศน์ดังกล่าวอาจแสดงเป็น "กัปตันจมกับเรือเสมอ" หรือเพียง "กัปตันจมกับเรือ" แม้มโนทัศน์ดังกล่าวมักสัมพันธ์กับการจมของอาร์เอ็มเอส ไททานิก ใน ค.ศ. 1912 และกัปตัน เอ็ดเวิร์ด สมิธ แต่มโนทัศน์ดังกล่าวเกิดขึ้นก่อน ไททานิก อย่างน้อย 11 ปี ในกรณีส่วนใหญ่ กัปตันเรือสละไม่ออกจากเรืออย่างรวดเร็วด้วยความโศกเศร้า และมุ่งช่วยผู้อื่นแทน มโนทัศน์นี้มักลงเอยด้วยการเสียชีวิตของกัปตันหรือการช่วยเหลือกัปตันล่าช้าเพราะเป็นคนสุดท้ายที่อยู่บนเรือ
กันดั้ม 0083 : ความทรงจำแห่งละอองดาว

กันดั้ม 0083 : ความทรงจำแห่งละอองดาว (อังกฤษ: Gundam 0083: Stardust Memory) เป็นเรื่องราวการต่อสู้หลังจากที่ซีออนได้พ่ายแพ้ในศึกสงครามที่อาบาวคู และมีซีออนกลุ่มหนึ่งหนีออกจาก อาบาวคู ไปซ่อนตัวเพื่อรอเวลาแห่งการแก้แค้น และ เพื่อความหวังที่จะจุดประกายความหวังให้กับเหล่าทหารซีออนนั้นคือแผนการขโมยโมบิลสูทรุ่นใหม่ของพันธมิตรกันดั้มที่กำลังพัฒนาขึ้นโดยใช้คอนเซปต์ทางอาวุธของโมบิลอาร์เมอร์ในการสร้างโดยใช้ชื่อว่า จีพี (GP - Gundam development Project) โดยมี อนาเวล กาโต้ ฉายา "ฝันร้ายแห่งโซโลม่อน" เป็นหัวหอกให้แผนปฏิบัติการนี้เป้าหมายคือการขโมยกันดั้มเครื่องทดสอบเครื่องที่2 GP-02 ซึ่งมีการติดตั้งหัวรบนิวเคลียร์นับเป็นการละเมิด สนธิสัญญาแอนตาร์คติก หากเขานำมันไปเปิดเผยแก่สายตาชาวโลกจะมีผลทางการเมืองที่จะเป็นประโยชณ์แก่ซีออน แต่โค อุรากิ นักบินทดสอบได้เผชิญหน้ากับเขาระหว่างการขโมยกันดั้ม GP-02 และเข้าขัดขวางโดย โค อุรากิ นั้นขับโมบิลสูทกันดั้ม GP-01 (ซึ่งภายหลังได้อัพเกรดเป็น GP-01Fb (Full burner)) ในการเข้าต่อกรเพื่อการชิงกันดั้มกลับคืนมา หลังจากที่กันดั้มถูกขโมยไปได้นั้น โค อูรากิ ได้รู้ถึงความน่ากลัวของสงคราม และตัดสินใจเลือกที่จะเผชิญหน้าแทนการหนีจากความจริง ปัจจุบัน บริษัท dream Express จำกัด ของประเทศได้ลิขสิทธิ์ในการจัดทำเป็น Vcd และ dvd แล้วโดยออกวางจำหน่ายในวันที่ 18 มีนาคม พ.ศ. 2551